








Pluto-fagteam FLU 


Referat fra samarbeidsmøte tirsdag 27. mars, kl. 13.30 – 16.00  

Pluto-fagteam FLU 

(PLUTO =  Prosjekt LærerUtdanning med Teknologisk-pedagogisk Omstilling)
Tilstede

Karin, Lasse, Jo Kjetil, Vivian, Bjørn, Gry, Thormod,  Merethe, Ann Kristin, Synnøve , Tor Espen, Knut-Steinar, Helene og Cathrine (studentrepresentantene)

Brit kom ut i møtet.

Forfall: Margrethe, Øyvind og Marta

_________________________________________________________________________

Eventuelt


Knut-Steinar hadde noen praktiske spørsmål:

IKT-opplæring for faglærere og praksislærere. Det vil bli holdt et nytt kurs etter påske. 

I forbindelse med et forskningsprosjekt til noen hovedfagstudenter ønskes det innsyn i de ulike forum og innleveringsmatrisa. Studentene hadde litt reservasjoner, fordi de ble i høst lovet at spesielt basisgruppeforumet skulle være fullstendig lukket.

Sak 0/00/01

Synnøve leste referatet fra sist fagteammøte og faglærermøte.

Sak 09/00/01

Marta var ikke tilstede for å orientere om informasjonsmøtet for nye praksislærere. Fagteamet ga en positiv tilbakemelding til praksislærerne som la fram erfaringer og tanker som var positive og konstruktive. De gjorde en god jobb for PLUTO-prosjektet. Det ble også litt snakk om markedsføringen av førskolelærerutdanningen og PLUTO. Knut Steinar skulle ta dette med videre.

Sak 25/00/01

Cathrine orienterte om siste studentmøte 13.03.01. Se referatet 13.03
Sak 04/00/01

Plan for siste del av vårsemesteret. Det ble lagt fram et forslag som tok hensyn til at studentene ønsket bare 1 uke praksis før eksamensperioden. Dette ble det en del diskusjoner om som glei mer over til en evaluering av studieåret ( se neste sak). Det ble enighet om at studentene skulle ut i praksis tirsdag uke 16, hele uke 17 og hele uke 22. Det ble også gjort små endringer Se ferdig framlegg på ukeplanen.
Sak 21/00/01

Referenten er usikker på hvordan denne saken skal skrives i dette referatet. De ulike synspunktene som kom fram i diskusjonen er viktig å få synliggjort for det videre arbeidet. Jeg har derfor valgt å skrive de ned etter hvert som de kom fram i diskusjonen.
Under sak 04/00/01 kom det fram en del synspunkter. De var blant annet:

Tenker vi nok på helheten i utdanningen, eller blir det bare fagdiskusjoner?

Har vi gjort vesentlige endringer i år?

Er faglærerne synlige i praksisfeltet?

Positivt at faglærerne får lov til å komme ut i barnehagen, men faglærerne føler at tiden ikke strekker til.

Det er litt uklart og uenighet om hvem som skal gi oppgaver i praksis og hva de skal inneholde.

Er fagene synlige ut i barnehagen?

Diskusjonen ble høylytt og den synliggjorde fagteamets sammensetning av personer med ulike perspektiver både i forhold til praksis - teori og fagene seg i mellom.

Prosjektleder ønsket å gi en innledning til den videre diskusjonen. 

Knut-Steinar skisserte på tavla, der han ønsket å synliggjøre spørsmål som er viktige å diskutere med hensyn til PLUTO-prosjektet. Det er viktig å starte evalueringen på et overordnet nivå før vi går over til mikronivået. 


Han poengterte at fagplanene i dette prosjektet er en ressurs og ikke et styrende dokument, slik vi er vant til. Han ønsket også at vi skulle legge press på skillelinjene i den nye modellen.

På overordnet nivå:

Hvor finner vi fagene i praksisfeltet?

Hva gjør faglærerne og studentene for å bringe fagene inn i praksisfeltet?

Kan vi utfordre strukturen? Eks. Kunne man tenke seg at de praktisk-estetiske fagene dannet en 10 vt. enhet, der fordypning innen et av fagene var aktuelt?

Ønsker vi studenter med fordypning i ulike fag?

Har vi angrepet/vurdert vurderingsordningen slik den er i dag?

Hvordan har IKT blitt brukt?

På mikro nivå:


Hva er endret i praksis?

Hva er endret i fagene (undervisningen)?

Hva er det som er positivt/negativt så langt i dette prosjektet?

Noen synspunkter som kom fram etter innledningen:

Et ønske om å ha fagteammøter i barnehagene.

Studentene vurderes i dag tverrfaglig i de praktisk estetiske fagene.

Det er viktig at studentene har en faglig plattform for å kunne tenke tverrfaglig.

Vurderingen må fortsatt diskuteres.

Vi føler at vi har stanget i disse skillelinjene (modellen). Det har ikke vært enkelt.

Skal vi ha en felles tankegang, må praksisfeltet og faglærerne delta på lik linje, eller skal faglærerne fortsatt ha ansvar for fagene og praksisfeltet praksisen.

Fagene må ikke viskes ut. De må bli mer synlige i barnehagene.

Hvert fag kan ha sine praksisperioder.

De tverrfaglige periodene kan vanskeliggjøre fagfokuset.

Praksisperiodene i det 1. året må gjenspeile fagene som er inne i dette året.

Er pedagogikken den store stygge ulven? Vi går fort i skyttergraver. Det må vi passe oss for.

Ønsker vi å være mer ut i praksis med studentene, må vi prioritere med de ressursene vi har.

Bjørn Bjørlykke delte ut et notat. Kan Bjørn legge det ut og lenke det?

Knut Steinar bad om at faglærere og praksislærere leverer evaluering innen 15.04.01

Sakene 09/00/01 og 22/00/01 ble utsatt. Nytt møte ble satt til 24. april kl. 13.30 – 16.00.

Vennlig hilsen Gry

